open-index/open-wikipedia-markdown huggingface dataset:
Lulu Ziegler

**Karen Margrete Maria ”Lulu” Ziegler** (18. huhtikuuta 1903 Sorø – 14. marraskuuta 1973 Kööpenhamina) oli tanskalainen näyttelijä, laulaja ja teatteriohjaaja. Hän opiskeli näyttelijäksi Det Ny Teaterissa ja löi 1930-luvulla läpi iskelmälaulajana. Toisen maailmansodan aikaisen saksalaismiehityksen aikana Ziegler pakeni Ruotsiin, missä hän myös tuli suosituksi.
## Lähteet

## Aiheesta muualla
Ziegler

**Ziegler** on seuraavien henkilöiden sukunimi:

* Adolf Ziegler (1892–1959), saksalainen taidemaalari ja natsipoliitikko
* Adrian von Ziegler (s. 1989), sveitsiläinen säveltäjä
* Denise Ziegler (s. 1965), sveitsiläissyntyinen Suomessa asuva kuvataiteilija
* Edi Ziegler (1930–2020), saksalainen maantiepyöräilijä ja olympiamitalisti
* Jean Ziegler (s. 1934), sveitsiläinen sosiologi, poliitikko, virkamies ja tietokirjailija
* Jussi Ziegler (s. 1975), saksalais-suomalainen oopperalaulaja
* Karl Ziegler (1898–1973), saksalainen kemisti, Nobian kemianpalkinnon saaja
* Kate Ziegler (s. 1988), yhdysvaltalainen uimari
* Leopold Ziegler (1881–1958), saksalainen filosofi
* Lulu Ziegler (1903–1973), tanskalainen näyttelijä, laulaja ja teatteriohjaaja
* Mackenzie Ziegler (s. 2004), yhdysvaltalainen tanssija, näyttelijä, laulaja ja malli
* Maddie Ziegler (s. 2002), yhdysvaltalainen tanssija, näyttelijä ja malli
* Matilda Ziegler (s. 1964), englantilainen näyttelijä
* Matthias Ziegler (s. 1955), sveitsiläinen huilisti
* Nicholas Ziegler, saksalainen balettitanssija
* Reto Ziegler (s. 1986), sveitsiläinen jalkapalloilija
* Thomas Ziegler (s. 1978), sveitsiläinen jääkiekkoilija
Benny Wendt

**Benny Bernhard Heinz Wendt** (s. 4. marraskuuta 1950 Norrköping) on ruotsalainen ammattilaisuransa päättänyt jalkapalloilija, joka pelasi hyökkääjän pelipaikalla. Hän on pituudeltaan 185-senttimetrinen. Wendt pelasi Ruotsin A-maajoukkueessa 20 ottelua ja teki niissä yhden maalin.

Wendt voitti Standard Liègen joukkueessa kahdesti Belgian liigamestaruuden kausina 1981–1982 ja 1982–1983. Ruotsin A-maajoukkueessa hän pelasi ensimmäistä kertaa syyskuussa 1972 ystävyysottelussa Norjaa vastaan. Hän pelasi joukkueensa kaikki kolme ottelua vuoden 1978 MM-kilpailuissa.

## Lähteet
9783 Tensho-kan

**9783 Tensho-kan (1994 YD1)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin  ja sen pyörähdysaika akselin ympäri on .

Asteroidi on nimetty Japanin ensimmäisen planetaarion mukaan.

## Lähteet
Zangiotan mausoleumi

**Zangiotan mausoleumi** () on 1400–1900-luvuilta peräisin oleva rakennusryhmä Taškentin alueen Zangiotan kylässä Uzbekistanissa. Se käsittää Zangiotan ja hänen vaimonsa Anbar bibin mausoleumit, moskeijan, minareetin, madrasan, vierastalon, porttirakennuksen ja vesialtaan. Eteläpuolella on muurin ympäröimä vanha hautausmaa.

Zangiota (oikealta nimeltään Oyxoʻja ibn Toshxoʻja, k. 1258) oli arabisyntyinen suufilaispyhimys, joka sai tumman ihonsa takia kutsumanimen Zangi. Hän oli Ahmed Jasawin oppilas ja myöhemmin yksi tämän veljeskunnan huomattavimmista edustajista. Zangiota saarnasi yleisinhimillisiä arvoja mongolien hävitysten aikana ja hänen oppilaansa edistivät islamin leviämistä uzbekkiheimojen keskuuteen.

Zangiotan mausoleumin rakennutti Timur Lenk 1380-luvulla ja sen koristelun suoritti Ulugh Beg 1420-luvulla. Se käsittää kupolein katetun pyhiinvaeltajien hallin, hautakammion ja kaksi sivuhuonetta. Rakennukseen lisättiin myöhemmin koristeellinen portaali. Sen pihalla on tiilikoristeinen minareetti. Yksikerroksinen madrasa ja ulkoilmamoskeija ovat peräisin 1800-luvulta. Anbar bibin mausoleumi, vesiallas, vierastalo ja porttirakennelma sijaitsevat kauempana.

Zangiotan mausoleumi on suosittu pyhiinvaelluskohde.

## Lähteet
Iver Rosenkrantz

**Iver Rosenkrantz** (5. joulukuuta 1674 – 13. marraskuuta 1745) oli tanskalainen diplomaatti ja virkamies. Hän toimi vuodesta 1716 Kööpenhaminan läänin maaherrana, mutta aatelissäädyn kanssa riitaantunut Fredrik IV siirsi hänet vuonna 1723 vähäpätöisempään virkaan Viborgiin. Kristian VI:n valtaannousun jälkeen vuonna 1730 Rosenkrantz pääsi takaisin valtakunnan ylimpään sisäpiiriin ja nousi kansliapäälliköksi ja salaneuvokseksi saakka. Rosenkrantz sai ajettua läpi liittoutumisen Ison-Britannian kanssa, mutta monessa muussa asiassa hänen vaikutusvaltansa jäi vähäiseksi. Rosenkrantz erosi vuonna 1735 virastaan, koska ei pitänyt kuninkaan harjoittamasta pietismistä.
## Lähteet

## Aiheesta muualla
Simo Hartikainen

**Simo Hartikainen** (s. 30. huhtikuuta 1997 Joensuu) on suomalainen uppopalloilija. Hän on edustanut urallaan Suomea EM-tasolla.

Hartikainen on valmistunut kauppatieteen maisteriksi Aalto-yliopistosta, pääaineenaan laskentatoimi. Vuoden 2022 pro gradu -työssään Hartikainen tutki, miten sosiaalityön esihenkilöt yhdistelevät talousvastuuta ja ammatillista hoivatyötä samaan hybridirooliin.

## Lähteet
Günther Oettinger

**Günther Oettinger** (15. lokakuuta 1953 Stuttgart, Saksa) on saksalainen kristillisdemokraattinen poliitikko, joka toimi myös EU-komissaarina Barroson ja Junckerin komissioissa vuosina 2009–2019.

## Elämä ja ura
Günther Oettinger vietti lapsuus- ja kouluvuotensa Ditzingenin kaupungissa, opiskeli Tübingenin yliopistossa kansantaloustiedettä ja oikeustiedettä ja suoritti juristintutkintonsa vuosina 1978 ja 1982. Vuodesta 1982 lähtien hän työskenteli isänsä lakiasiain- ja veroneuvontatoimistossa, jonka johtajaksi hän nousi saatuaan asianajajan pätevyyden, ja toimi poliittisen toimintansa ohella myös asianajajana vuoteen 2005 saakka.

Poliittisen uransa Saksan kristillisdemokraattisen unionin (CDU) riveissä Oettinger aloitti kotikaupunkinsa Ditzingenin CDU-osaston puheenjohtajana 1977–1985 sekä Ditzingenin kaupunginvaltuustossa 1980–1994. Vuosina 1983–1989 hän johti puolueen Baden-Württembergin osavaltion nuorisojärjestöä *(Junge Union Baden-Württemberg).* Baden-Württembergin maapäivillä hän edusti CDU:ta vuodesta 1984 vuoteen 2010. Vuodesta 2005 hän kuului CDU:n liittovaltion johtokuntaan.

Talousliberaalina tunnettu ja pitkän paikallispoliittisen kokemuksensa perusteella arvostettu Oettinger valittiin Baden-Württembergin osavaltion pääministeriksi vuonna 2005. Pääministerinä hän keskittyi näkyvimmin talous-, perhe- ja koulutuspolitiikkaan. Hän osallistui aktiivisesti ns. toiseen liittovaltioreformiin *(Föderalismusreform II),* jolla liittovaltion ja osavaltioiden taloussuhteita selvennettiin ja osavaltioiden velkaantumista rajoitettiin.

Syyskuussa 2009 Saksan liittotasavallan hallitus nimesi Oettingerin EU-komissaariehdokkaakseen, ja helmikuussa 2010 hän erosi Baden-Württembergin pääministerin tehtävistä ja aloitti työnsä Barroson II komission energiakomissaarina. Tähän kauteen osui Fukushiman reaktorionnettomuus 2011; se muutti Oettingerin suhtautumisen ydinvoimaan aiempaa kriittisemmäksi, ja hänen määräyksestään otettiin kaikissa Euroopan ydinvoimaloissa käyttöön ”rasitustestit”, joiden suorittaminen tosin oli vapaaehtoista.

Syyskuussa 2014 Oettinger nimitettiin Jean-Claude Junckerin komissioon EU-komissaariksi vastuualueenaan digitaalitalous ja -yhteiskunta. Kaksi vuotta tässä tehtävässä toimittuaan Oettinger siirtyi tammikuussa 2017 budjetista ja henkilöstöstä vastaavaksi EU-komissaariksi. Joulukuussa 2017 hän ilmoitti mandaattinsa päättyessä vuonna 2019 siirtyvänsä yksityisen sektorin palvelukseen.

## Lähteet
Krogerus (asianajotoimisto)

**Asianajotoimisto Krogerus Oy** on suomalainen liikejuridiikan asianajotoimisto. Krogeruksen päätoimisto sijaitsee Helsingissä, ja sillä on myös toimistot Kuopiossa ja Turussa. Krogerus on yksi Suomen viidestä suurimmasta asianajotoimistosta. 

Asianajotoimiston perustivat liikejuristit Hannu Krogerus ja Kalle Piriälä vuonna 1993. Hannu Krogerus toimi yhtiön toimitusjohtajana vuoteen 2003 asti ja hallituksen puheenjohtajana vuosina 2004–2011. Krogerukseen yhdistyivät Raimo Luoman asianajotoimisto vuonna 1999 ja Asianajotoimisto Ylönen & Co vuonna 2006. 

## Lähteet
Hutcheson

**Hutcheson** on muun muassa seuraavien henkilöiden sukunimi:

* Ernest Hutcheson (1871–1951), australialaissyntyinen pianisti, säveltäjä ja musiikkipedagogi
* Francis Hutcheson (1694–1746), irlantilainen filosofi

## Katso myös
* Elizabeth Sinclair, o.s. *McHutcheson* (1800–1892), skotlantilaislähtöinen Niihaun saaren omistaja Havaijilla
Gustaf Reuterswärd

**Gustaf Fredrik Achates Reuterswärd** (31. elokuuta 1882 Örebro – 26. elokuuta 1953 Ängelholm) oli ruotsalainen upseeri, lehtimies ja radiopäällikkö. Hän toimi *[[Stockholms Dagblad]]in* päätoimittajana vuosina 1919–1921 ja Tidningarnas Telegrambyrån toimitusjohtajana 1922–1946. Vuosina 1924–1925 hän toimi Sveriges Radion edeltäjän AB Radiotjänstin ensimmäisenä johtajana ja johti myöhemmin yhtiön hallitusta 1938–1947. Reuterswärdiä arvosteltiin siitä, että hän jarrutti radion oman uutistoimituksen perustamista suojellakseen perinteistä lehdistöä.
## Lähteet

## Aiheesta muualla
Eszter Lakos

**Eszter Lakos** (s. 8. maaliskuuta 1981 Győr, Unkari) on unkarilainen juristi ja poliitikko, vuodesta 2024 lähtien Kunnioitus ja vapaus (TISZA) -puolueen edustaja Euroopan parlamentissa. Puoluetoveriensa lailla hän kuuluu Euroopan kansanpuolueen (kristillisdemokraattien) ryhmään.

Euroopan parlamentissa Eszter Lakos on jäsenenä Teollisuus-, tutkimus- ja energiavaliokunnassa (ITRE).

Eszter Lakos on opiskellut oikeustiedettä Budapestissa ja suorittanut Milanon Luigi Bocconi -yliopistossa tohtorintutkinnon kansainvälisestä oikeudesta ja taloustieteestä. Vuosina 2013–2023 hän työskenteli Brysselissä Euroopan unionin palveluksessa tutkimus- ja innovaatiotehtävissä. Hän on naimisissa ja yhden tyttären äiti.

## Lähteet
Reuterswärd

**Reuterswärd** on seuraavien ruotsalaisten henkilöiden sukunimi:

* Carl Fredrik Reuterswärd (1934–2016), kuvataiteilija ja runoilija
* Gustaf Reuterswärd (1882–1953), lehtimies, radiopäällikkö ja upseeri
* Maud Reuterswärd (1920–1980), radiotoimittaja ja kirjailija
Lars Madsén

**Lars Bertil Madsén** (19. kesäkuuta 1904 Vänersborg – 23. joulukuuta 1974 Tisselskog) oli ruotsalainen radiotoimittaja ja radioteatteriohjaaja. Madsén oli Sveriges Radion ja sen edeltäjän AB Radiotjänstin palveluksessa vuosina 1933–1969. Hän ohjasi muun muassa suositun *Familjen Björk* -sarjan (1936–1943) ja juonsi Gösta Knutssonin kanssa *Månadens magasin* -ohjelmaa vuosina 1939–1947. Hänet tunnettiin myös reportaaseistaan, joissa hän jalkautui haastattelemaan tavallisia ihmisiä arkisista asioista.
## Lähteet

## Aiheesta muualla
Olof Forsén

**Olof Forsén** (1898–1967) oli ruotsalainen toimittaja. Hän työskenteli aluksi Göteborgin sanomalehdistössä, mutta siirtyi sitten Sveriges Radion edeltäjän AB Radiotjänstin palvelukseen. Siellä hänestä tuli ajankohtaisosaston päällikkö vuonna 1946. Forsén kehitti kansanomaista radioreportaasia.
## Lähteet

## Aiheesta muualla
Outi Uusitalo

**Outi Elina Uusitalo** (s. 11. huhtikuuta 1961 Jyväskylä) on suomalainen kauppatieteilijä ja markkinoinnin professori.

Outi Uusitalo syntyi rakennusmestari Maks Uusitalon ja Meeri Mannisen perheeseen. Hänen puolisonsa on professori Kari Heimonen. Uusitalo tuli ylioppilaaksi Jyväskylän lyseosta 1980 ja valmistui Jyväskylän yliopistosta kauppatieteen maisteriksi 1988 ja lisensiaatiksi 1993 ja väitteli siellä kauppatieteen tohtoriksi 1998. 

Uusitalo on ollut Jyväskylän yliopistossa tuntiopettaja 1988–1989, lehtori 1989–1992 ja 1998–2001, tutkimusassistentti ja assistentti 1992–1997 ja markkinoinnin professori vuodesta 2002, ensin määräaikaisena 2002–2006 ja sitten vakinaisena. Hän on myös Turun kauppakorkeakoulun dosentti vuodesta 2005 ja oli vieraileva tutkija Bostonin yliopistossa ja Rhode Islandin yliopistossa Yhdysvalloissa 1999. Uusitalo on tutkinut muun muassa kuluttajamarkkinointia ja -käyttäytymistä, vähittäiskauppaa ja markkinoinnin etiikkaa.

## Lähteet
Miekkaviuhkaevä

**Miekkaviuhkaevä** (*Campellolebias brucei*) on Brasiliassa elävä harvinainen kalalaji.  Sitä on tavattu vain kolmessa lähellä toisiaan sijaitsevassa paikassa Içaran kunnassa Santa Catarinan osavaltiossa.

Miekkaviuhkaevän väritys on ruskeanpunainen, sen vartalossa on turkoosinsinisiä täpliä jotka muodostavat vaakaraitoja. Se kasvaa tyypillisesti 2,8 cm pitkäksi. Koiraat ovat värikkäämpiä ja niillä on terävämmät selkä- ja peräevät kuin naarailla.

Miekkaviuhkaevä elää luonnossa alle vuoden. Se saavuttaa nopeasti sukukypsyyden ja kuolee kuivana kautena, kun sen elinympäristönä olevat lätäköt kuivuvat. Mätimunat pysyvät kuitenkin lepotilassa ja kuoriutuvat, kun lätäköt taas täyttyvät sadekauden aikana. Se on lisääntynyt akvaariossa. Tämä onnistuu parhaiten, kun kutualtaaseen laitetaaan vain yksi koiras, useita naaraita ja naaraille piilopaikkoja. Kutuvalmis koiras voi olla aggressiivinen muita koiraita ja jopa naaraita kohtaan. Mätimunat hedelmöitetään sisäisesti, ja naaras laskee ne pohjan lähelle muutaman päivän kuluttua. Poikaset kuoriutuvat 8–12 viikkoa myöhemmin.

Kansainvälinen luonnonsuojeluliitto on luokitellut miekkaviuhkaevän äärimmäisen uhanalaiseksi. Suurin uhka on lajin esiintymisalueella etenevä kaupungistuminen sekä maataloustoiminnan aiheuttama kosteikkojen tuhoutuminen. Lampi, josta laji alun perin löydettiin vuonna 1972, täytettiin, mutta laji selviytyy BR-1013-valtatien varrella sijaitsevissa erittäin huonokuntoisissa lammissa.

## Lähteet
9996 ANS

**9996 ANS (9070 P-L)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin .

Asteroidi on nimetty Astronomical Netherlands Satelliten mukaan.

## Lähteet
Tuyaboʻgʻizin tekojärvi

**Tuyaboʻgʻizin tekojärvi** (), jota kutsutaan myös ”Taškentin mereksi” (*Toshkent dengizi*), on Ohangaronjoen muodostama tekojärvi Taškentin alueella Uzbekistanissa. Sen pinta-ala on 185 neliökilometriä, keskisyvyys 12,5 metriä ja enimmäistilavuus 0,25 kuutiokilometriä.

Vuonna 1962 rakennetun maapadon pituus on 2,4 kilometriä. Sen kautta kulkee Taškentin ja Bekobodin välinen maantie. Poistoaukot, joiden kapasiteetti on 760 kuutiometriä sekunnissa, jakavat vettä Qorasuvjokeen ja Tuyaboʻgʻizin vasemman rannan kanavaan.

Padon avulla keinokastellaan peltoja Boʻkan, Oqqoʻrgʻonin, O’rtachirchiqin ja Quyichirchiqin piireissä. Vuonna 2019 otettiin käyttöön 12 megawatin vesivoimalaitos. Tekojärven rannalla on Tuyaboʻgʻizin taajama ja virkistäytymisalueita.

## Lähteet
2,5-dimetoksi-4-etoksiamfetamiini

**2,5-dimetoksi-4-etoksiamfetamiini** eli **MEM** on psykedeelinen päihde, joka kuuluu fenetyyliamiini-, amfetamiini- ja DOx-yhdisteisiin. Alexander Shulgin kuvasi sen ensimmäisen kerran vuonna 1968. Kirjassaan PiHKAL Alexander Shulgin listaa sen annokseksi 20–50 mg suun kautta ja sen kestoksi 10–14 tuntia. Sen vaikutuksia ovat muun muassa värien korostumisen, näköilmiöt ja kuvioiden liikkumisen.

## Lähteet

## Aiheesta muualla

* PubChem: 2,5-Dimethoxy-4-ethoxyamphetamine
Gavriil

**Gavriil** on miehen etunimi. Se on kreikkalainen (Γαβριήλ) tai kreikan ja kirkkoslaavin kautta venäjään (Гавриил) lainautunut muoto hepreankielisestä, raamatullisesta nimestä *[[Gabriel (nimi)|Gabriel]].* Venäjässä nimestä tunnetaan myös muoto *Gavrila* (Гаврила).

Samoin ortodoksisen, kreikankielisen perinteen kautta ovat kulkeneet Gabriel-nimen romanialainen muoto *Gavril* ja serbialainen *Gavrilo.*

## Tunnettuja Gavriil-, Gavril-, Gavrila- tai Gavrilo-nimisiä

* Gavriil Baranovski (1860–1920), venäläinen arkkitehti
* Gavriil Golovkin (1660–1734), venäläinen valtiomies
* Gavriil Konstantinovitš Romanov (1887–1955), venäläinen suuriruhtinas
* Gavril Balint (s. 1963), romanialainen jalkapalloilija
* Gavrila Deržavin (1743–1816), venäläinen runoilija
* Gavrilo Princip (1894–1918), arkkiherttua Frans Ferdinandin surmaaja

## Lähteet
Kattaqoʻrgʻonin tekojärvi

**Kattaqoʻrgʻonin tekojärvi** () on Zarafšonjoen haaran Qoradaryon muodostama tekojärvi Kattaqoʻrgʻonin kaupungin eteläpuolella Uzbekistanissa. Sen pinta-ala on 79,5 neliökilometriä, keskisyvyys 11,3 metriä ja enimmäistilavuus 0,9 kuutiokilometriä.

1940- ja 1950-luvuilla rakennettu vesirakennelma koostuu luonnonpainaumaan muodostuneen tekojärven lisäksi ylempänä joella sijaitsevasta padosta, 21,2 kilometrin pituisesta syöttökanavasta ja 15,2 kilometriä pitkästä  poistokanavasta. Syöttökanavan kapasiteetti 100 ja poistokanavan 123 kuutiometriä sekunnissa.

Laitoksen tehtävänä on säännöstellä Zarafšonin virtausta, varastoida tulvavettä ja suojella jokilaaksoa mutavyöryiltä. Sen avulla keinokastellaan lähes 100&nbsp;000 hehtaaria viljelmiä Samarkandin ja Navoiyn alueilla. Järvellä harjoitetaan myös kalastusta.

## Lähteet
Merkaptobentsotiatsolidisulfidi

**Merkaptobentsotiatsolidisulfidi** (C14H8S4N2) eli **bentsotiatsolyylidisulfidi** on disulfideihin ja bentsotiatsolijohdannaisiin kuuluva heterosyklinen ja aromaattinen orgaaninen yhdiste. Yhdistettä käytetään polymeeriteollisuudessa, erityisesti kumien valmistuksessa.

## Ominaisuudet, valmistus ja käyttö
Huoneenlämpötilassa merkaptobentsotiatsolidisulfidi on kellertävää kiteistä ainetta. Yhdiste ei liukene veteen ja liukenee vain hieman etanoliin, asetoniin tai kloroformiin ja kohtalaisesti tolueeniin. Tekniset tuotteet alkavat sulaa jo 168&nbsp;°C:n lämpötilassa. Merkaptobentsotiatsoli on ärsyttävä yhdiste.

Merkaptobentsotsotiatsolidisulfidia valmistetaan hapettamalla 2-merkaptobentsotiatsolia.

Merkaptobentsodisulfidia käytetään kumien vulkanoinnissa nopeuttamaan prosessia eli vulkanoinninkiihdyttimenä. Se sopii esimerkiksi luonnonkumin, nitriilikumien ja styreenibutadieenikumien vulkanointiin valmistettaessa muun muassa letkuja, renkaita, kaapeleita ja johtoja. Merkaptobentsodiatsolidisulfidia voidaan käyttää joko yksinään tai yhdessä merkaptobentsotiatsolin tai amiinikiihdyttimien kanssa.

## Lähteet
Inese Vaidere

**Inese Vaidere** (s. 3. syyskuuta 1952 Jelgava, Latvia) on latvialainen taloustieteilijä ja poliitikko, vuodesta 2004 Euroopan parlamentin jäsen.

Inese Vaidere on väitellyt tohtoriksi taloustieteestä 1992 ja työskennellyt professorina Latvian yliopistossa vuodesta 2003 lähtien.

Vaidere on toiminut Latvian pääministerin neuvonantajana vuosina 1997–1998, Latvian ympäristöministerinä 1998–1999 ja Latvian presidentin neuvonantajana 1999–2000. Riian kaupunginvaltuustossa hän istui vuosina 2001–2002. Vuosina 2002–2004 hän oli Latvian parlamentin jäsen ja ulkoasiainvaliokunnan puheenjohtaja.

Euroopan parlamenttiin Vaidere valittiin vuonna 2004, tuolloin kansallis-konservatiivisen Tēvzemei un Brīvībai (’Isänmaalle ja vapaudelle’) / LNNK-puolueen, vuosina 2008–2009 konservatiivisen Pilsoniska savienība (’Kansalaisliitto’) -puolueen edustajana. Euroopan parlamentissa hän kuului tuolloin Unioni kansakuntien Euroopan puolesta -ryhmään. Vuodesta 2009 lähtien hän on kuulunut Euroopan kansanpuolueen ryhmään. Latvian kansallisista puolueista hän on edustanut vuodesta 2012 lähtien keskusta-oikeistolaista Vienotība (’Yhtenäisyys’) -puoluetta, vuodesta 2024 lähtien puolueliittoa Jaunā Vienotība (’Uusi yhtenäisyys’).

Vaidere oli niiden 89 eurooppalaisen virkamiehen ja poliitikon joukossa, jotka Venäjän vuonna 2015 kerrottiin asettaneen maahantulokieltoon.

## Lähteet

## Aiheesta muualla

*
Täpläviuhkaevä

**Täpläviuhkaevä** (*Campellolebias dorsimaculatus*) on Brasiliassa elävä harvinainen kalalaji. Sitä on tavattu vain lammikoista, jotka ovat kuivina osan vuotta lähellä Iguapéa São Paulon osavaltion etelärannikolla. Sen tyypillinen esiintymispaikka on suo, joka sijaitsee metsän reunalla. Sen vesi on teenväristä ja hapanta (pH noin 5). Kuten kaikilla Cynolebiasinae-alaheimon lajeilla, sillä on lyhyt elinkaari, se saavuttaa nopeasti sukukypsyyden ja kuolee kuivana kautena, kun sen elinympäristönä olevat lätäköt kuivuvat. Mätimunat pysyvät kuitenkin lepotilassa ja kuoriutuvat, kun lätäköt taas täyttyvät sadekauden aikana.

Täpläviuhkaevän väritys on ruskeanpunainen, sen vartalossa on vaaleampia täpliä jotka muodostavat pystyraitoja.  Lajin tyypillinen pituus on  2,8 cm. Sukupuolet ovat selvästi erinäköiset, koiraat ovat värikkäämpiä ja niillä on terävämmät selkä- ja peräevät kuin naarailla. 

Kansainvälinen luonnonsuojeluliitto on luokitellut täpläviuhkaevän äärimmäisen uhanalaiseksi. Suurin uhka on lajin esiintymisalueella etenevä kaupungistuminen sekä maataloustoiminnan aiheuttama kosteikkojen tuhoutuminen.

## Lähteet
Qamashi

**Qamashi** on kaupunki ja samannimisen piirin hallinnollinen keskus Qashqadaryon alueella Uzbekistanissa. Se sijaitsee Qarshin aron reunalla lähellä Hisorvuoria 63 kilometriä Qarshista itään. Kaupungissa oli 39&nbsp;100 asukasta vuonna 2016.

Qamashista tuli kaupunki vuonna 1978. Sen kautta kulkee Qarshin ja Samarkandin välinen maantie sekä Shahrisabziin johtava rautatie. Kaupungissa on lähinnä puuvilla- ja muuta kevyttä teollisuutta. Piirissä viljellään puuvillaa ja viljaa, harjoitetaan karjanhoitoa ja tuotetaan silkkikuitua.

Qamashin kanta-asukkaisiin kuuluvat arabit, joista osa on säilyttänyt kielensä. Muut Keski-Aasian arabit ovat yleensä siirtyneet puhumaan tadžikkia tai uzbekkia.

## Lähteet
Pippurilimia

**Pippurilimia** (*Limia fuscomaculata*) on hammaskarppeihin kuuluva pieni harvinainen kala. Se voi kasvaa 3,9 cm pitkäksi. Sen nimi tulee kyljissä olevista tummista pyöreähköistä läiskistä.

Pippurilimiaa tavataan Miragoâne-järvellä, joka sijaitsee rannikolla 20 metriä merenpinnan yläpuolella Tiburonin niemimaalla Lounais-Haitin osavaltiossa.

Kansainvälinen luonnonsuojeluliitto on luokitellut pippurilimian äärimmäisen uhanalaiseksi. Metsäkato ja sitä seuraava maankäyttö ovat edelleen suurimmat uhat luonnon monimuotoisuudelle koko Haitissa. Miragoâne-järveä ympäröivät metsät on raivattu lähes tyystin, mikä lisää merkittävästi maa-aineksen huuhtoutumista järveen. Tällä on vuorostaan  vaikutuksia hydrologisiin kiertokulkuihin, mukaan lukien lisääntynyt maaperän eroosio, vähentynyt pohjaveden muodostuminen, vakavat tulvat rankkasateiden jälkeen ja kuivien kausien virtaamien raju väheneminen. Jätevesien ja viemärin käsittely puuttuu tältä alueelta, ja Miragoâne-järvellä on yksi Haitin korkeimmista ulostepitoisten bakteerien pitoisuuksista. Torjunta-aineiden käyttöä ei säännellä. Myös muu ihmisen toiminta (esim. vaatteiden pesu, kylpeminen, jätteiden hävittäminen) vaikuttaa järven vedenlaatuun.

Pippurilimian uhanalaisuuteen vaikuttavat myös vieraslajit. Miragoâne-järveen on asettunut kaksi tilapialajia kultatilapia ja punarintatilapia sekä karppi.

## Lähteet
Alvdal (taajama)

**Alvdal** on Alvdalin kunnassa Norjassa sijaitseva taajama ja kuntansa hallinnollinen keskus. Taajaman pinta-ala on 1,4 neliökilometriä ja asukasluku 855 vuonna 2024.
## Lähteet

## Aiheesta muualla
Tingnes

**Tingnes** on taajama Ringsakerin kunnassa Innlandetin läänissä Norjassa. Taajaman pinta-ala oli 0,4 neliökilometriä ja asukasluku 467 vuonna 2023.

## Lähteet
Wilhelmine Amalie von Braunschweig-Lüneburg

**Wilhelmine Amalie (Amalie Wilhelmine) von Braunschweig-Lüneburg** (21. huhtikuuta 1673 Lüneburg – 10. huhtikuuta 1745 Wien) oli Joosef I:n, Pyhän saksalais-roomalaisen keisarikunnan hallitsijan puolisona keisarinna, Itävallan arkkiherttuatar, Böömin ja Unkarin kuningatar.

Wilhelmine Amalie oli Braunschweig-Lüneburgin herttua Johann Friedrichin tytär, merkittävästä ja rikkaasta saksalaisesta historialliseen Welfien sukuun kuuluvasta ruhtinassuvusta. Suku oli vanhastaan tunnustanut protestanttista uskoa, mutta Johann Friedrich oli kääntynyt katolilaiseksi, mikä teki hänen tyttärestään houkuttelevan naimakaupan myös katolilaisille hallitsijoille. Nuorta Wilhelmineä kuvattiin kauniiksi mutta myös vakavaksi ja hurskaaksi.

Wilhelmine Amalie avioitui tulevan keisari Joosefin kanssa vuonna 1699, ja tässä yhteydessä hänen etunimiensä järjestys vaihtui muotoon *Amalie Wilhelmine.* Avioliitosta syntyi kolme lasta:

* Maria Josepha (1699–1757), avioitui Saksin vaaliruhtinaan Friedrich Augustin kanssa, josta 1733 tuli Puolan kuningas; 
* Leopold Joseph (1700–1701);
* Maria Amalie (1701–1756), avioitui Baijerin vaaliruhtinaan pojan Karl Albrechtin kanssa, josta myöhemmin tuli keisari Kaarle VII.

Ainoa miespuolinen perillinen, arkkiherttua Leopold, kuoli vain muutaman kuukauden ikäisenä. Wilhelmine Amalie poti jotakin sairautta, joka aiheutti ”haavaumia alaruumiiseen”, eikä kyennyt saamaan useampia lapsia. On arveltu kyseessä olleen sukupuolitaudin, jonka hän sai mieheltään: Joosef I tunnettiin naistenmiehenä, jolla jatkuvasti oli useita irtosuhteita. Onnettomaksi luonnehdittu avioliitto päättyi Joosefin kuollessa jo 1711 vain 33-vuotiaana.

Leskeksi jäätyään Wilhelmine Amalie asui tyttärineen Schönbrunnin linnassa Wienissä. Tyttärien avioiduttua hän vuonna 1722 vetäytyi muutamaa vuotta aiemmin perustamaansa Wienin Salesiaanisisarten luostariin, jossa kuoli 1745. Wienin Hofburgin linnan Amalienburgina tai Amalientraktina tunnettu osa on nimetty hänen mukaansa.

## Lähteet
Toʻdakoʻlin tekojärvi

**Toʻdakoʻlin tekojärvi** () on tekojärvi Navoiyn alueella Uzbekistanissa. Sen pinta-ala on 210 neliökilometriä, keskisyvyys 4,8 metriä ja tilavuus 0,8 kuutiokilometriä.

Luonnolliseen painaumaan 1960-luvulla rakennettu tekojärvi varastoi Oʻrtachoʻlin kanavan kautta Zarafšonin ylijäämävettä ja saa lisävettä Amudarjasta Amudarjan–Buharan kanavan kautta. Se on yhteydessä myös lähellä sijaitsevaan Quyimozorin tekojärveen.

Toʻdakoʻlin tekojärven tehtävänä on toimittaa lisävettä Zarafšonin alajuoksun viljelysmaille. Järvellä harjoitetaan kalanviljelyä, ja sen lounaisrannalla on lomakohteita. 

Toʻdakoʻl ja Quyimozor muodostavat 320 neliökilometrin laajuisen Ramsar-alueen, joka on tärkeä vesilintujen pysähdys-, talvehtimis- ja lisääntymispaikka. Sen lintulajeihin kuuluvat valkopääsorsa, kiljuhanhi, marmorisorsa, ruskosotka, kapustahaikara ja pikkumerimetso. Muita eläinlajeja ovat kuhertajagaselli ja amudarjanlapiosampi.

## Lähteet
Stange (taajama)

**Stange** on taajama Stangen kunnassa Innlandetin läänissä Norjassa ja kuntansa hallinnollinen keskus. Taajaman pinta-ala oli 2,4 neliökilometriä ja asukasluku 3&nbsp;508 vuonna 2024.

## Lähteet
John Ekman

**Johan Ossian Ekman** (15. marraskuuta 1880 Tukholma – 21. marraskuuta 1949 Göteborg) oli ruotsalainen näyttelijä. Hän kierteli eri paikallisteattereissa, kunnes hänet vuonna 1918 kiinnitettiin Göteborgin kaupunginteatterin edeltäjään Lorensbergin teatteriin. Siellä hän teki pääosan urastaan, lukuunottamatta muutamaa vuotta Helsingborgin kaupunginteatterissa. Ekman esiintyi myös muun muassa Victor Sjöströmin ja Mauritz Stillerin elokuvissa.
## Rooleja
* *[[Johan Ulfstjerna (vuoden 1923 elokuva)|Johan Ulfstjerna]]* (1923) – Nikolai Bobrikov
## Lähteet

## Aiheesta muualla
Triple & Touch

**Triple & Touch** on ruotsalainen musiikki- ja viihdyttäjäryhmä, joka on perustettu vuonna 1984. Sen alkuperäiset jäsenet olivat Göran Rudbo, Ken Wennerholm ja Lasse Kronér. Kronér erosi yhtyeestä 1999 ja on sen jälkeen työskennellyt muun muassa televisiojuontajana.
## Lähteet

## Aiheesta muualla
Frans Suell

**Frans Suell** (9. kesäkuuta 1744 Malmö – 15. marraskuuta 1817) oli ruotsalainen liikemies ja laivanvarustaja. Hän oli aikansa merkittävimpiä liikemiehiä Malmössä ja aktiivinen muun muassa sokeri-, verka- ja tupakkateollisuudessa. Suell myös uudisti Malmön satamaa 1770-luvulla.

Suellin isoisä Frantz Suell oli muuttanut Ruotsiin Holsteinista. Suell aloitti uransa isänsä Nicolas Suellin kauppapuodissa ja opiskeli hetken Lundin yliopistossa ennen kuin hänet lähetettiin työharjoitteluun Hampuriin. Palattuaan Malmöhön vuonna 1771 Suell johti aluksi yhteisyritystä isäpuolensa Henrik Falkmanin kanssa, mutta itsenäistyi vähitellen. Kun Yhdysvaltain vapaussota puhkesi vuonna 1775, tupakan maailmanlaajuinen hinta nousi rajusti, mikä oli onnekas sattuma Suellille, joka oli juuri ostanut valtavan varaston virginialaista tupakkaa.

Suell kuoli vuonna 1817, jolloin liiketoimintaa jatkoi hänen lankonsa Lorens Kockum ja myöhemmin tämän poika Frans Henrik Kockum.
## Lähteet
Otto Hübner

**Otto Hübner** (1818–1877) oli saksalainen tilastotieteilijä. Hän oli vuodesta 1842 Saksan vapaakauppapuolueen aktiivisimpia jäseniä. Hän perusti Berliinissä julkaisun *Statistisches Zentralarchiv*, jossa julkaistiin eri maiden hallitusten antamia tilastollisia tietoja. Hänen julkaisuistaan tunnetuin on sarja *Statistische Tafel aller Länder der Erde* eli niin sanotut Hübnerin taulut, jotka vuodesta 1851 alkaen ilmestyivät vuosittain. Hübnerin kuoleman jälkeen niiden julkaisua jatkoi Franz von Juraschek. Hübner perusti 1862 Preussin ensimmäisen hypoteekkipankin Preussische Hypothekenversicherungsgesellschaft ja johti sitä kuolemaansa saakka, vuoteen 1877.

## Lähteet
Kourlan kartano

**Kourlan kartano** on Vihdissä Olkkalassa sijaitseva kartano. Se sijaitsee lähellä Averiajärveä, noin 4 kilometriä Vihdin kunnan keskustasta loivarinteisellä ylängöllä. Kartanopihaan kuluu kaksi päärakennusta, suuri kivinavetta sekä muita talousrakennuksia. Peltoaukemalla, metsäsaarekkeessa, on kartanon omistajiin kuuluneen Toll-suvun hautakappeli, ja vähän kauempana Vihdintien itäpuolella, Olkkalankoskessa kartanon mylly ja vesivoimalaitos.

Kourlan kaksikerroksinen päärakennus edustaa uusklassistista tyyliä. Rakennus oli katettu kaksiuraisilla vesikattolaudoilla ja hirsirunko vuorattu punamullatulla sileällä pystylaudoituksella.

## Historia
Toll-suku tuli osittain sukulaisuuden, osittain oston kautta kartanon omistajaksi 1768. Tilan nykyinen päärakennus on vuodelta 1825 ja sen rakennutti majuri Carl Henrik Toll. Majuri Toll joutui myymään Kourlan vuonna 1836 viereisen Olkkalan kartanon omistajan vävylle professori G.G. Hällströmille. 1860-luvulla molemmat kartanot olivat saman Hällströmin jälkeläisen hallussa. Emil af Hällströmin aikana Kourlassa oli karjanhoitokoulu vuosina 1913–1917.

Omistajanvaihdokset alkoivat lähihistorian osalta rajusti vuonna 1918, kun punaiset tappoivat sisällissodan alkuhetkinä 30-vuotiaan Eljas af Hällströmin Kourlassa Olkkalan kartanon mailla. Tappajana oli vihtiläinen renki Taavitsainen. Isä Emil af Hällström masentui niin, että myi sitten sekä Olkkalan kartanon että Kourlan.

Arajärvi-suku tuli Kourlan omistajaksi 1929. Ennen Kourlan ostoa senaattori Juhani Arajärvi oli Oy Olkkala Ab:nb osakas. Remonttia suunnittelemaan palkattiin rakennusmestari Heikki Siikonen Hyvinkäältä. Remontti tehtiin vuonna 1936. Arajärven tytär myi kartanon Maatalouskoneiden tutkimussäätiölle vuonna 1978. Se yhdistettiin Olkkalaan sijoitettuun Valtion maatalousteknologian tutkimuslaitokseen 1980. Valtion maatalousteknologian tutkimuslaitos toimi Kourlassa vuosina 1981–1997. Kartano siirtyi yksityisomistukseen vuonna 1997. 

Restaurointitöiden yhteydessä vuonna 2020 kartanosta löytyi historiallinen sisällissodan aikainen asekätkö.

## Lähteet
Suomen Maalarintyöntekijäin Liitto

**Suomen Maalarintyöntekijäin Liitto** (perustettaessa *Suomen Maalarien Liitto*  ) oli vuosina 1899–1924 toiminut maalareiden ammattiliitto. SML kuului Suomen Ammattijärjestöön 1913–1924. SML yhdistyi Suomen Rakennustyöväen Liittoon, kun SAJ:n rakennusalan työntekijät koottiin uudeksi liitoksi vuonna 1924. Liitto julkaisi lehteä *[[Maalarien Viesti]]* (1907–1925).

## Historia
Suomen Maalarintyöntekijäin Liitto perustettiin lokakuussa 1899 Suomen maalarien ensimmäisessä yleisessä edustajain kokouksessa Helsingissä. Toiminta laajeni, kun senaatti hyväksyi yhdistyksen säännöt toukokuussa 1906. Vuonna 1907 SML liittyi maalariliittojen kansainväliseen sopimukseen, jossa sovittiin maastamuuttaneiden jäsenten siirtymisestä liittojen välillä. Myöhemmin SML kuului myös alan kansainväliseen liittoon.

Vuonna 1924 SML yhdistyi Suomen Rakennustyöväen Liittoon, johon liittyivät myös Suomen Kivityöntekijäin Liitto, Suomen Puutyöntekijäin Liiton kirvesmiehet ja rakennuspuusepät sekä Suomen Saha-, Kuljetus- ja Sekatyöväen Liittoon kuuluneet rakennusaputyöläiset ja rakennusaineteollisuuden työntekijät ja Suomen tie- ja vesirakennustyöläisten liitto syksyllä 1925.

## Puheenjohtajat
* Emil Elo (E. V. Hytönen)
* Albin Airisto
* Aleksander Allila 19xx–1924

## Luottamusmiehet (sihteerit)
* Svante Lehtonen 1903–1917
* Uno Nurminen 1921–1924

## Osastot ja jäsenmäärä
Vuonna 1907 liittoon kuului 14 osastoa ja hieman yli tuhat jäsentä. Osastoista suurin oli Helsinki (os. 1), johon kuului noin puolet liiton jäsenistä. Myös Viipurin ja Tampereen osastoihin kuului yli sata maalaria. Vuosina 1913–1916 liittoon kuului 464–728 jäsentä. Vuonna 1917 maalareiden järjestäytyminen kasvoi nopeasti muiden alojen tavoin ja jäseniä oli vuoden päättyessä 1 816. Vuosina 1920–1924 SML:ssä oli noin tuhat jäsentä. Liiton toiminnan päättyessä osastoja oli 24, joista suurin osa jatkoi toimintaansa rakennustyöväen liiton osastoina.

Osastoista Kemi, Kuopio, Oulu, Turku ja Viipuri kuuluivat 1920-luvun alussa myös Suomen Sosialistiseen Työväenpuolueeseen.
: 

* 1 Helsingin maalarien ao. (–1924) per. 1888
* 2 Helsinki (ruotsink.)
* 2 Tampere (–1924)
* 3 Turun maalarien ao. (1899–1924) aik. *Turun maalarien liitto*, per. 1896 
* 4 Viipurin maalarien ao. (–1924)
* 5 Hämeenlinna (–1924)
* 6 Kotka (1906–1924) per. 1906
* 7 Tampere
* 7 Porvoo (–1924)
* 8 Lappeenranta (1906–1924) per. 1906
* 9 Oulun maalarien ao. (–1924)
* 10 Pori
* 10 Varkaus (–1924)
* 11 Mikkeli
* 11 Kemin maalarien ao. (–1924)
* 12 Vaasa (–1924)
* 13 Lahti
* 14 Vaasa (ruotsink.)
* 14 Hyvinkää (–1924)
* 15 Kuopion maalarien ao. (–1924)
* 16 Pietarsaari (–1924)
* 18 Joensuu
* 19 Savonlinna (–1924)
* 20 Iisalmi (–1924)
* 21 Sortavala (–1924)
* 22 Kuusankoski (aik. Kouvola) (–1924)
* 23 Mikkeli (–1924)
* 24 Pori (–1924)
* 25 Tornio (–1924)
* 26 Käkisalmi
* 27 Enso (–1924)
* 28 Jyväskylä (–1924)

## Lähteet
*
### Viitteet

## Aiheesta muualla
* ''Maalarien Viesti'' -lehdet 1907–1925 (Kansalliskirjasto)
Elisabeth Thand Ringqvist

**Elisabeth Thand Ringqvist** (s. 20. helmikuuta 1972 Sunne) on ruotsalainen ekonomi ja poliitikko, joka on toiminut keskustapuolueen puheenjohtajasta marraskuusta 2025. Hän on istunut valtiopäivillä vuodesta 2022. Aiemmin hän on toiminut muun muassa Ruotsin yrittäjien keskusliiton toimitusjohtajana.

Ringqvist on ilmoittanut olevansa valmis neuvottelemaan yhteistyöstä sekä sosiaalidemokraattien että kokoomuksen kanssa ja on vaatinut, että ruotsidemokraateille ei anneta valtaa.

## Yksityiselämä
Thand Ringqvist varttui Frösössä. Hän on naimisissa ja hänellä on kaksi lasta.
## Lähteet

## Aiheesta muualla

* Ruotsin valtiopäivät
Mart

**Mart** on virolainen miehen etunimi.

Nimi Mart on virolainen muoto kautta Euroopan tunnetusta, alkuaan pyhimyksennimenä käyttöön tulleesta nimestä *[[Martinus (nimi)|Martinus]] (Martin, [[Martti (nimi)|Martti]]).* Se oli 1800-luvun alussa Viron talonpoikaisväestön yleisimpiä miehennimiä. 

Vuoden 2025 alussa Virossa oli Mart-nimisiä miehiä 2398, ja Mart oli Viron miehennimistä 67:nneksi yleisin. Eniten Mart-nimisiä oli 75–79-vuotiaiden ikäluokassa. Suomessa Mart on vuoteen 2025 mennessä ollut nimenä alle 486 miehellä. Näissä suurin ikäryhmä ovat 1980-luvulla syntyneet, joita oli 136.

Martin nimipäivä on virolaisessa kalenterissa 10. marraskuuta, jolloin Virossa kuten muissakin protestanttimaissa vietetään martinpäivää.

## Tunnettuja Mart-nimisiä

* Mart Helme (s. 1949), virolainen poliitikko
* Mart Laar (s. 1960), virolainen poliitikko
* Mart Niklus (1934–2025), virolainen ornitologi ja poliitikko
* Mart Nutt (1962–2019), virolainen poliitikko ja historioitsija
* Mart Opmann (s. 1956), virolainen poliitikko
* Mart Paama (1938–2006), virolainen keihäänheittäjä
* Mart Poom (s. 1972), virolainen jalkapalloilija
* Mart Port (1922–2012), virolainen arkkitehti
* Mart Raud (1903–1980), virolainen kirjailija
* Mart Saar (1882–1963), virolainen säveltäjä
* Mart Saarma (s. 1949), virolainen molekyylibiologi
* Mart Sander (s. 1967), virolainen muusikko, ohjaaja ja juontaja
* Mart Seim (s. 1990), virolainen painonnostaja
* Mart Siimann (s. 1946), virolainen poliitikko
* Mart Siimer (s. 1967), virolainen säveltäjä
* Mart Tarmak (s. 1955), virolainen diplomaatti
* Mart Võrklaev (s. 1984), virolainen poliitikko

## Lähteet
Ridalin kartano

**Ridalin kartano** on Vihdin Nummelassa sijaitseva kartano. Se sijaitsee Enäjärven rannalla Ridalinlahdessa. Kartanon pihapiiriin kuuluu päärakennuksen ja pehtoorin talon lisäksi useita vanhoja tarverakennuksia. Kartanon julkisivu sekä ­pihapiiri on suojeltu. Nykyisin kartanossa on juhla- ja kokouskäyttöön liittyvää yritystoimintaa. Tilan päärakennus on valmistunut vuonna 1854.

Ridalin tilan pitkä historia liittyy olennaisesti Nummelaan ja taajaman kehittymiseen. Vanhimmat merkit asutuksesta Ridalissa ovat keskiajalta 1500- ja 1600-luvulta. Tuolloin tilalla aloitettiin maanviljelys.

## Lähteet

## Aiheesta muualla
* Kartanon verkkosivusto
Vanlife

**Vanlife** () tarkoittaa liikkuvaa elämäntapaa, jossa ihmiset asuvat matkailuautossa. Elämäntapaan kuulu vapaus ja turhan kulutuksen välttäminen. Taustalla voi olla useita syitä, kuten vapaudenkaipuu tai pienet ja epäsäännölliset tulot. 

Elämäntapana ja alakulttuurina vanlife on lähtöisin Yhdysvalloista. Sosiaalinen media on levittänyt ilmiötä tehokkaasti ympäri maailman. Alun perin vanlife oli nuorehkojen ihmisten alakulttuuri, mutta kohonneiden elinkustannusten ja koronapandemian myötä siitä on tullut myös varttuneempien elämäntapa.

Vanlifen edelläkävijöitä oli Foster Huntington. Vuonna 2011 Huntington luopui asunnostaan New Yorkissa ja työstään suunnittelijana Ralph Laurenilla ja muutti asumaan Volkswagen Syncroon. Hän vietti päivät surffaamalla, tutustumalla eri seutuihin ja ottamalla kuvia pakettiautostaan, joka oli pysäköity upeille paikoille Kalifornian rannikolla. Huntington jakoi kuviaan Instagramissa ja keräsi nopeasti yli miljoona seuraajaa. Hän liitti usein kuviinsa tunnisteen #vanlife. Vuonna 2013 Huntington rahoitti Kickstarterin avulla kirjansa *Home Is Where You Park It* julkaisun. Kirjassa on Huntingtonin vanlife-valokuvia.

Vuoden 2019 koronaviruspandemia, kohonneet asumiskustannukset ja etätyön yleistyminen kasvattivat vanlife-elämäntavan suosiota keski-ikäisten parissa. Yhdysvaltoihin ja muihin maihin on syntynyt useita yrityksiä, jotka muokkaavat pakettiautoja liikkuviksi kodeiksi.

Myös Suomessa vanlifesta on tullut yhä suositumpi elämäntapa niille, jotka haluavat elää säästeliäästi ja työskennellä joustavasti sekä paikkariippumattomasti. Vakituisesti pakettiautossa asuminen ei kuitenkaan ole huoletonta, kestävää tai ekologista elämää, ja jopa vanlife-myytin alun perin luoneet sosiaalisen median vaikuttajat ovat alkaneet tunnustaa totuuden. Etenkin Yhdysvalloissa pakettiautossa eläminen on useille pienituloisille viimeinen keino asunnon hankkimiseksi. Nämä ihmiset eivät asu pakettiautoissa vapaaehtoisesti, vaan pakosta, sillä he eivät pysty maksamaan asuntojen korkeita vuokria. Monet kodittomat Yhdysvalloissa asuvat autoissa, koska muuhun ei yksinkertaisesti ole varaa.

## Katso myös
* Nomadland

## Lähteet
Helvar Components

**Helvar Components Oy Ab** on suomalainen sähkötekniikka-alan yritys, joka on LED-liitäntälaitteiden ja -moduulien, sekä kaasupurkauslamppu- ja loisteputkivalaisinten magneettisten ja elektronisten liitäntälaitteiden, valmistaja. Yritys on perustettu vuonna 2024. Sen kotipaikka on Helsinki ja toimitusjohtajana toimii Kimmo Kallio.

## Lähteet
Chilen yleisvaalit 2025

**Chilen yleisvaalit 2025** järjestettiin 16. marraskuuta. Niissä valittiin presidentti, edustajainhuone ja puolet senaatista. Koska kukaan presidenttiehdokkaista ei saanut enemmistöä, järjestettiin toinen kierros 14. joulukuuta. Istuva presidentti Gabriel Boric ei ollut ehdolla, sillä perustuslaki kieltää peräkkäiset kaudet.

Presidentinvaalit voitti toisella kierroksella laitaoikeistolainen José Antonio Kast 58 prosentin ääniosuudella.

## Ehdokasasettelu ja äänioikeus

Vaalien ennakkosuosikkina pidettiin oikeistopopulistista José Antonio Kastia, joka tuli toiseksi vuoden 2021 vaaleissa. Gallupeja tosin johti kommunistisen puolueen Jeannette Jara 25 prosentilla, mutta hänen ei odotettu pärjäävän toisella kierroksella. Kast kampanjoi kovien otteiden puolesta rikollisuuden lopettamiseksi ja halusi sulkea Chilen pohjoisrajan fyysisin rajaestein venezuelalaisten pakolaisten pysäyttämiseksi. Hän myös vastusti muun muassa aborttia ja samaa sukupuolta olevien avioliittoja. Kolmas kärkiehdokas oli libertaari Johannes Kaiser, jonka esikuvana katsotaan olevan argentiinalainen Javier Milei.

Chilessä on äänestysvelvollisuus, jonka täyttämättä jättämisestä ilman perusteltua syytä rangaistaan sakoilla (noin 30 000 – 103 000 pesoa). Äänestysvelvollisuus koskee myös sellaisia ulkomaalaisia, jotka ovat oleskelleet maassa vähintään viisi vuotta (joko pysyvällä tai väliaikaisella oleskeluluvalla). Vuoden 2025 vaalit ovat ensimmäiset vaalit, joissa äänioikeutetut lisätään äänestysrekisteriin automaattisesti. Äänestysikäraja on 18 vuotta. Äänestysvelvollisuuden uskottiin näkyvän siinä, että hylättyjä ja tyhjiä ääniä annetaan paljon. Toisaalta sen arveltiin myös suosivan perinteisten puolueiden ulkopuolelta tulevia ehdokkaita.

## Tulokset

### Presidentinvaalit
Toiselle kierrokselle etenivät Jara ja Kast. Jara sai kannatusta erityisesti kaupungeissa ja maan eteläosissa, kun taas Kast oli suosituin maaseudulla ja maan keskiosissa. Parisi oli suosituin ehdokas maan pohjoisosissa.

Kast voitti lopulta selvästi noin 58 prosentin kannatuksella toisella kierroksella.

### Parlamenttivaalit
Edustajainhuoneessa suurimpana puolueena säilyi vasemmistoblokki Unidad por Chile, joka kuitenkin menetti 11 paikkaa. Eniten paikkoja menetti keskusta-oikeistolainen Chile Grande y Unido, joka sai 19 edustajaa vähemmän kuin edellisissä vaaleissa. Suurin voittaja oli Kastin johtama Cambio por Chile, joka kasvatti paikkamääräänsä 27:llä edustajalla. Parisin Partido de la Gente sai kahdeksan lisäpaikkaa.

Myös senaatin vaaleissa Cambio por Chile sai eniten lisäpaikkoja, viisi edustajaa. Unidad por Chile sai yhden lisäpaikan, kun taas Chile Grande y Unido menetti seitsemän.

## Lähteet

## Aiheesta muualla
Veikkolan kartano

**Veikkolan kartano** on Vihdin Oinasjoella sijaitseva kartano. Se on vanha ratsutila. Päärakennus on kooltaan 570 neliömetriä. Tilan arvellaan olleen asuttu jo 1500-luvulla. Kirjallisissa lähteissä se mainitaan 1600-luvulla. Tilan vanhin säilynyt rakennus, Alitalo, on 1700-luvulta.

Veikkolaan kuuluu vähän yli 80 hehtaaria viljeltyä peltoa. Metsää on suunnilleen saman verran. Ympärivuotisia asuinrakennuksia on seitsemän. Niissä on asunut tilan työntekijöitä.

Saksalaislähtöinen von Rehausen -sotilassuku rakennutti Veikkolan kartanon empire-tyylisen päärakennuksen 1814. Sitä jatkettiin ja korotettiin myöhemmin. Vuonna 1899 kartano sai jugend-tyyliset verannat ja erkkerit. Kerroksellisuus näkyy kartanon sisustuksessa kustavilaisuudesta aina skandinaaviseen designiin. Kartano siirtyi vuonna 1931 af Hällström -suvulle ja on edelleen suvun omistuksessa.

Veikkolan kartanossa on kuvattu useita televisiosarjoja kuten *[[Rakkaat lapset]]* ja *[[Kaaoksen kesyttäjät]]*, elokuva *[[Tove (elokuva)|Tove]]*, Järvenpään kaupungin perustajasta Bjarne Westermarckista kertova dokumenttielokuva sekä useita musiikkivideoita. Kartanossa on ollut airbnb-marjoitusta vuodesta 2017.

## Lähteet

## Aiheesta muualla
* Kartanon verkkosivusto
Sariosiyon piiri

**Sariosiyon piiri** () on paikallishallintoalue Uzbekistanin Surxondaryon alueella. Sen keskus on Sariosiyon taajama. Piirin pinta-ala on 3&nbsp;820 neliökilometriä. Siellä oli 232&nbsp;900 asukasta vuonna 2025.

Sariosiyon piiri rajoittuu kaakossa Uzunin, etelässä Denovin ja Qumqoʻrgʻonin ja lounaassa Boysunin piireihin, lännessä ja luoteessa Qashqadaryon alueeseen sekä pohjoisessa ja idässä Tadžikistaniin. Se käsittää pohjoisen Hisorvuoret sekä Surxondaryon, Toʻpolondaryon ja niiden sivujokien laaksot. Kaakossa on Bobotogʻ ja lounaassa Boysuntogʻvuoret. Korkein kohta on Xoʻjapiryax (4&nbsp;303 metriä). Hisorvuorilla sijaitsee 278,5 neliökilometrin laajuinen Yuqori Toʻpalangin kansallispuisto.

Seudulla vallitsee kuiva subtrooppinen ilmasto. Vuotuinen sademäärä on tasangolla 200–300 ja vuorilla 790 millimetriä. Suurimmat joet ovat kesällä runsasvetiset Surxondaryo ja Toʻpolandaryo. Piirissä sijaitsee Toʻpolonin tekojärvi. Hyötykaivannaisiin kuuluvat kivihiili, monimetallit, rakennusaineet, öljy ja maakaasu.

Vuonna 1926 perustettu piiri käsittää Shargʻunin kaupungin, neljä taajamaa ja 115 kylää. Asukkaat ovat etupäässä uzbekkeja ja tadžikkeja. Kaupunkiväestön osuus on 19 prosenttia.

Seudun maatalous on erikoistunut puuvillan ja viljan viljelyyn sekä karjanhoitoon. Lisäksi harjoitetaan metsätaloutta ja puutarhaviljelyä sekä kerätään pistaasipähkinöitä ja lääkekasveja. Tuotantoeläimiä ovat erityisesti suurikokoiset hisorinlampaat. Piirissä on myös kaivos-, rakennustarvike- ja elintarviketeollisuutta. Sariosiyon kautta kulkee Termizin ja Dušanben välinen maantie.

## Lähteet

## Aiheesta muualla
* Piirin sivusto
6132 Danielson

**6132 Danielson (1990 QY3)** on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Kirkkauden ja valon heijastumisen perusteella asteroidi on läpimitaltaan todennäköisesti  &ndash; .

## Lähteet
Heinrich Hübsch

**Heinrich Hübsch** (1795–1863) oli saksalainen arkkitehti. Hän oli Karlsruhen kaupungin rakennustoiminnan johtaja. Monissa suunnittelemissaan maallisissa rakennuksissa, kuten Karlsruhen taidehalli ja teatteri, ja lukuisissa kirkoissa hän elvytti pyörökaarityylin. Hän käytti niisssä mallina etenkin vanhaa kristillistä ja romaanista tyyliä. Speyerin tuomiokirkon etujulkisivun entistäminen oli hänen viimeisiä suuria töitään. Teoreettisia näkemyksiä hän julkaisi kirjoituksissa *Über griechische Architektur* (1824) ja *Im welchen Stil sollen wir bauen* (1828). Pitkään käytössä lähdeteoksena oli *Die altchristlichen Kirchen* (1863).

## Kirjoituksia
* *Ueber griechische Architectur*. Mohr, Heidelberg, 1822
* *Vertheidigung der griechischen Architectur gegen A. Hirt*. Mohr, Heidelberg, 1824 (Digitaalisena, UB Heidelberg)
* *Entwurf zu einem Theater mit eiserner Dachrüstung*. Wesche, Frankfurt, 1825
* *Die Architectur und ihr Verhältniß zur heutigen Malerei und Sculptur*. Cotta, Stuttgart u. Tübingen. 1847
* *In welchem Style sollen wir bauen?*, Karlsruhe, 1828 ( Digitaalisena, UB Heidelberg); englanniksi *In what style should we build?* (1992)
* *Die altchristlichen Kirchen nach den Baudenkmalen und älteren Beschreibungen und der Einfluss des altchristlichen Baustyls auf den Kirchenbau aller späteren Perioden*, 1863 (Digitaalisena, UB Heidelberg)

## Töitä

KarlsruherKunsthalle.jpg|Karlsruhen taidehalli
Speyer---Cathedral---West-View---(Gentry).jpg|Speyerin tuomiokirkko
Uni_KA_Portal.jpg|Karlsruhen teknillisen yliopiston sisäänkäynti.


## Lähteet

## Aiheesta muualla